Video van koningkobra verstomSkermgreep uit die video Slange kan dodelik en vreesaanjaend wees. Hul unieke en merkwaardige vermoëns maak van hulle egter verstommende kreature. Susanta Nanda, ŉ bosboubeampte van Indië, het onlangs ŉ video van ŉ koningkobra op Twitter gedeel wat kykers verstom laat. Hy skryf: “Die koningkobra kan letterlik ‘regop staan’ en ŉ volgroeide mens in die oë kyk. Wanneer hulle gekonfronteer word, kan hy ŉ derde van sy lyf van die grond af oplig.” Die video is binne ŉ dag reeds byna 365 000 keer gekyk. Die koningkobra is een van die giftigste slange en ook een van die langste slange. ŉ Volwasse koningkobra kan langer as 3 meter word en tot byna 10 kg weeg. Volgens die National Geographic kan hulle regop “staan” en mens in die oë kyk. Die hoeveelheid senuweegif wat hulle in een byt vrystel, is genoeg om 20 mense dood te maak. The king cobra can literally "stand up" and look at a full-grown person in the eye. When confronted, they can lift up to a third of its body off the ground. pic.twitter.com/g93Iw2WzRo — Susanta Nanda (@susantananda3) February 27, 2023